**Aaron Charles Rodgers** (s. 2. joulukuuta 1983 Chico, Kalifornia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän edustaa NFL-seura New York Jetsia.

Ura
---

Ennen ammattilaisuraansa Rodgers edusti kaudet 2003 ja 2004 University of California, Berkeleyn yliopistojoukkuetta California Golden Bearsia. Hän pelasi Golden Bearsin riveissä kahden kauden aikana yhteensä 25 ottelua, joista 22 aloittavana pelinrakentajana, ja vuonna 2004 hänet nimettiin Pacific-10 Conferencen ensimmäiseen tähdistöön. Ennen Golden Bearsia Rodgers oli pelannut kauden 2002 Butte Collegen joukkueessa.

Rodgers sai NFL-varauksen huhtikuussa 2005, kun Green Bay Packers varasi hänet numerolla 24 NFL Draftin ensimmäisellä kierroksella. Hänestä tuli kautta aikain kahdeksas pelinrakentaja, jonka Packers on varannut ensimmäisellä kierroksella, ja joukkueen ensimmäinen ensimmäisellä kierroksella varattu pelinrakentaja sitten vuoden 1981. Hän teki joukkueen kanssa ammattilaissopimuksen elokuussa 2005. Brett Favre oli Packersin ykköspelinrakentaja vuodesta 1992 ja Rodgers oli hänen varamiehensä kaudet 2005–2007. Kaudella 2005 Rodgers pelasi kolmessa NFL:n runkosarjaottelussa ja kausilla 2006 ja 2007 molemmilla kahdessa ottelussa. 29. marraskuuta 2007, jolloin Packers kohtasi Dallas Cowboysin, hän antoi NFL-uransa ensimmäisen touchdown-syötön. 

Maaliskuussa 2008 Brett Favre ilmoitti lopettavansa ammattilaisuransa ja Rodgers nostettiin Packersin ykköspelinrakentajaksi. Muutama kuukausi myöhemmin Favre pyörsi lopettamispäätöksensä, mutta joukkue piti päätöksensä antaa Rodgersille mahdollisuus aloittaa ykköspelinrakentajana ja Favre siirtyi elokuussa 2008 New York Jetsiin.

Kaudella 2010, kolmannellaan Packersin ykköspelinrakentajana, Rodgers oli voittamassa Super Bowlia, kun Packers voitti mestaruusottelussa (Super Bowl XLV) Pittsburgh Steelersin. Hänet nimettiin ottelun arvokkaimmaksi pelaajaksi. Hän keräsi luvuin 31–25 päättyneessä ottelussa 304 syöttöjaardia, onnistui 24:ssä heitossa 39:stä ja syötti kolme touchdownia.

Elokuussa 2018 Rodgers teki Packersin kanssa nelivuotisen jatkosopimuksen.

Maaliskuussa 2022 Rodgers teki Packersin kanssa kolmevuotisen ja yhteensä 150 miljoonan arvoisen jatkosopimuksen.

Huhtikuussa 2023 Packers kauppasi Rodgersin New York Jetsiin.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Aaron Rodgers**.
* Aaron Rodgers Green Bay Packersin verkkosivuilla (englanniksi)
* Rodgers sivustolla NFL.com (englanniksi)

### Viitteet

1. ↑  Pac-10 Names Football All-Conference Team *www.pac-10.org*.  29.11.2004. Viitattu 7.2.2011. (englanniksi)[vanhentunut linkki]
2. ↑  Merriman, Sean: Aaron Rodgers: Power Ranking the Greatest Pac-10 QBs of All-Time *Articles*.  2.2.2011. Bleacher Report. Viitattu 27.12.2021. (englanniksi)
3. ↑  Jets set for Brett: Packers legend headed to New York *ESPN.com*.  7.8.2008.  (englanniksi)
4. ↑  Green Bayn pelinrakentaja Super Bowlin MVP *yle.fi*.  7.2.2011. Viitattu 7.2.2011.
5. ↑  Green Bay voitti hyytävän Super Bowl -trillerin *yle.fi*.  7.2.2011. Viitattu 7.2.2011.
6. ↑  Reed, Adam: Aaron Rodgers signs record-breaking NFL contract worth $134 million, commits to Green Bay *CNBC*.  30.08.2018. Viitattu 20.12.2019. (englanniksi)
7. ↑
8. ↑

NFL:n aloittavat pelinrakentajat (viikko 1, kausi 2021)

| NFC | AFC |
| --- | --- |
| NFC West | NFC North | NFC East | NFC South | AFC West | AFC North | AFC East | AFC South |
| Kyler Murray(Arizona Cardinals) | Andy Dalton(Chicago Bears) | Dak Prescott(Dallas Cowboys) | Tom Brady(Tampa Bay Buccaneers) | Teddy Bridgewater(Denver Broncos) | Joe Burrow(Cincinnati Bengals) | Josh Allen(Buffalo Bills) | Carson Wentz(Indianapolis Colts) |
| Jimmy Garoppolo(San Francisco 49ers) | Jared Goff(Detroit Lions) | Jalen Hurts(Philadelphia Eagles) | Matt Ryan(Atlanta Falcons) | Tyrod Taylor(Los Angeles Chargers) | Baker Mayfield(Cleveland Browns) | Tua Tagovailoa(Miami Dolphins) | Trevor Lawrence(Jacksonville Jaguars) |
| Matthew Stafford(Los Angeles Rams) | Aaron Rodgers(Green Bay Packers) | Daniel Jones(New York Giants) | Sam Darnold(Carolina Panthers) | Patrick Mahomes(Kansas City Chiefs) | Lamar Jackson(Baltimore Ravens) | Zach Wilson(New York Jets) | Tyrod Taylor(Houston Texans) |
| Russell Wilson(Seattle Seahawks) | Kirk Cousins(Minnesota Vikings) | Ryan Fitzpatrick(Washington Football Team) | Jameis Winston(New Orleans Saints) | Derek Carr(Las Vegas Raiders) | Ben Roethlisberger(Pittsburgh Steelers) | Mac Jones(New England Patriots) | Ryan Tannehill(Tennessee Titans) |



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Yhdysvallat

 |

 |